പാഠം 24
പൗലൊസ് റോമിൽ
അധ്യാപക മാർഗ്ഗദർശി  ·  നോക്കൂ, കേൾക്കൂ, ജീവിക്കൂ – പുസ്തകം 8: പരിശുദ്ധാത്മാവിന്റെ പ്രവൃത്തികൾ

	പൗലൊസ് തടവിലായിരുന്നപ്പോഴും സുവിശേഷം പങ്കുവച്ചും മറ്റു ക്രിസ്ത്യാനികളെ കരുതിയും ദൈവത്തെ സേവിക്കുന്നത് തുടർന്നുവെന്നു കുട്ടികളെ പഠിപ്പിക്കുക.

	അപ്പൊ. പ്രവൃത്തികൾ 28:16-30; ഫിലിപ്പിയർ 1:12-13; 2 തിമൊഥെയൊസ് 4:9-18

എന്നെ ശക്തനാക്കുന്നവൻ മുഖാന്തരം എനിക്ക് സകലതും ചെയ്യാൻ കഴിയും.



പാഠം അവതരിപ്പിക്കൽ
തുടക്കം
നിങ്ങളുടെ കൈയിൽ ഒരു ചെറിയ മുറിവുപോലും എഴുതാനോ നിങ്ങളുടെ ജോലികൾ ചെയ്യാനോ ബുദ്ധിമുട്ടുണ്ടാക്കുന്നു. നിങ്ങൾ വികലാംഗരാകുന്നു, അത് ഉണങ്ങുന്നതുവരെ നിങ്ങൾക്കു ജോലി ചെയ്യാൻ കഴിയില്ല.
പാഠത്തിലെ പ്രധാന ആശയങ്ങൾ
1.	ചിത്രം 24 കാണിക്കുക. ഒരു തടവുകാരൻ ആയിരിക്കുന്നത് എങ്ങനെയായിരിക്കുമെന്ന് നിങ്ങൾക്ക് ഒരു ധാരണയുണ്ടോ? സ്വതന്ത്രമായി സഞ്ചരിക്കാൻ കഴിയാത്തത് ഭയങ്കരമായിരിക്കണം.
തന്റെ വിശ്വാസത്തിന്റെ പേരിൽ റോമിൽ തടവുകാരനായി എത്തിയ പൗലൊസ് യേശുക്രിസ്തുവിനെക്കുറിച്ചു സംസാരിക്കുന്നത് നിർത്തുമെന്ന് നിങ്ങൾ വിചാരിച്ചിരിക്കാം. എന്നാൽ അവൻ നിർത്തിയില്ല! അവനെ വളരെ അടുത്തു കാവൽ കാത്തിരുന്നെങ്കിലും പൗലൊസ് യേശുവിനെക്കുറിച്ചു സംസാരിച്ചുകൊണ്ടിരുന്നു. ചക്രവർത്തിയുടെ കാവൽക്കാരോടു സാക്ഷ്യം പറയാൻ അവൻ ആ അവസരം ഉപയോഗിച്ചു. പൗലൊസിനെ കാവൽ കാക്കാൻ പല പടയാളികൾ മാറിമാറി വരേണ്ടിയിരുന്നു; അവരെല്ലാവരും യേശുവിനെക്കുറിച്ചു കേട്ടു. അവരിൽ ചിലർ ക്രിസ്ത്യാനികളായി (ഫിലി 1:12-13).
2.	പൗലൊസ് തടവറയിലല്ല, വീട്ടുതടങ്കലിലായിരുന്നു. അതിനാൽ അവനു സന്ദർശകരെ സ്വീകരിക്കാമായിരുന്നു (പ്രവൃ 28:16). യഹൂദരും ജാതികളുമായ പല സന്ദർശകർ പൗലൊസിനെ കാണാൻ വന്നു. ചിലർ സുവിശേഷം സ്വീകരിച്ചു. മറ്റുള്ളവർ അതു തള്ളിക്കളഞ്ഞു (28:23-24, 30-31).
3.	പൗലൊസ് തടവിൽനിന്ന് ക്രിസ്തീയ സഭകൾക്ക് കത്തുകളും എഴുതി. എഫെസ്യർ, കൊലൊസ്സ്യർ, ഫിലിപ്പിയർ, ഫിലെമോൻ, 1, 2 തിമൊഥെയൊസ്, തീത്തൊസ് എന്നീ ബൈബിൾ പുസ്തകങ്ങളെല്ലാം പൗലൊസ് റോമിൽ തടവുകാരനായിരിക്കെ എഴുതിയ കത്തുകളാണ്. ഇന്ന് ഈ എഴുത്തുകൾ ലോകമെമ്പാടുമുള്ള ക്രിസ്ത്യാനികൾക്കു വളരെ പ്രധാനപ്പെട്ടവയാണ്.
4.	സുവിശേഷത്തിനുവേണ്ടി പൗലൊസ് അനേകം കഷ്ടതകൾ അനുഭവിച്ചു; എന്നാൽ കർത്താവിന്റെ സ്നേഹത്തിൽനിന്ന് നമ്മെ വേർപിരിക്കാൻ ഒന്നിനും കഴിയില്ലെന്ന് അവൻ സ്വയം അനുഭവിച്ചറിഞ്ഞു. പാഠം 23-ലെ മനഃപാഠ വാക്യം ക്ലാസ്സ് മുഴുവൻ ആവർത്തിക്കട്ടെ. റോമിൽ ഏകദേശം രണ്ടു വർഷം വീട്ടുതടങ്കലിൽ കഴിഞ്ഞശേഷം ക്രിസ്ത്യാനികൾ പീഡിപ്പിക്കപ്പെട്ടു. ജീവൻ നഷ്ടപ്പെട്ടവരിൽ ഒരാളായിരുന്നു പൗലൊസ്. ദൈവത്തിന്റെ വിശ്വസ്ത ദാസനെന്ന നിലയിൽ, തന്റെ കർത്താവായ യേശുവിനോടൊപ്പം എന്നേക്കും ജീവിക്കുമെന്ന് അവനറിയാമായിരുന്നു.
കഥയോടുള്ള നമ്മുടെ പ്രതികരണം
കർത്താവായ യേശുവിനെ തന്റെ രക്ഷകനായി സ്വീകരിക്കുകയും പരിശുദ്ധാത്മാവിന്റെ ശക്തിയിൽ ദൈവത്തെ വിശ്വസ്തതയോടെ സേവിക്കുകയും ചെയ്യുന്ന ഏവനും നിത്യജീവൻ എന്ന ദാനം ലഭിക്കുകയും പൗലൊസിനെപ്പോലെ എല്ലാ സാഹചര്യങ്ങളിലും സന്തോഷിക്കുകയും ചെയ്യാം.
മനഃപാഠ വാക്യം ഹൃദിസ്ഥമാക്കൽ

